Covid-19-statistieke: 164 nuwe sterftes(Grafika: pixabay) Suid-Afrika het 164 nuwe Covid-19-sterftes bevestig wat die dodetal nou op 18 656 te staan bring. Dr. Zweli Mkhize, minister van gesondheid, sê 46 bykomende sterftes is in die Oos-Kaap aangemeld, 41 in die Vrystaat, 52 in Gauteng, een in Mpumalanga, twee in die Noord-Kaap, agt in die Wes-Kaap, nege in KwaZulu-Natal en vyf in Limpopo. Die herstelkoers staan steeds op 90% en 639 568 mense het reeds van die virussiekte herstel nadat 706 304 mense positief vir die virus getoets het. Altesaam 1 050 nuwe gevalle is teen Dinsdagaand bevestig. Gauteng, met 225 734 oftewel 32% van gevalle, het teen gister die meeste bevestigde gevalle van die virus gehad. Die provinsie word gevolg deur KwaZulu-Natal met 121 528 (17,2%) gevalle en die Wes-Kaap met 114 667 (16,2%). Meer as 4,5 miljoen mense in die land is reeds vir Covid-19 getoets.